A 3D VIBROSZEIZ MÉRÉS ISMERTETÉSE
A geofizikai mérések a föld mélyebb rétegeinek megismerésére szolgál. A szénhidrogén (kőolaj, földgáz) bányászat ezt a technológiát alkalmazza, hogy kikutatható legyen a föld mélyén rejlő ásványvagyon.

Az ilyen jellegű munkákat éppen ezért a Magyar Bányatörvény (1993. évi XLVIII. törvény) szabályozza.

A háromdimenziós mérések alapja, hogy mesterségesen rezgést gerjesztenek, melyek a föld mélyebb rétegeiről különbözően verődnek vissza. Ezeket a visszaverődő rezgéseket a föld felszínén elhelyezett érzékelőkben (ún. geofon) található mágnesek elmozdulnak, és egy kábelhálózaton keresztül továbbítódnak egy észlelő berendezéshez. Az észlelt jeleket digitális adatokká alakítják át, melyek egy 3D képet rajzolnak ki a föld geológiai szerkezetéről, a mélyebb rétegekről és az esetleges szénhidrogén telepekről.

GEOFONOK, AVAGY ÉRZÉKELŐK

A geofonok a földbe leszúrt 10 cm hosszú apró érzékelők, melyek kábelekkel vannak összekötve. Egy érzékelési ponton általában 6-12 db geofon csoport van letelepítve mintegy 2-3 m2-en. A geofonokban rugókon kis mágnes található, mely elektromos jellé alakítja az érzékelt rezgést (mikro-elmozdulást). Maguk a kábelek adatkábelek, nem elektromos vezetékek. A geofon csoport kábele csatlakozik egy összekötő kábel egységbe egy analóg-digitális átalakítón keresztül. Egy területen több 10 km kábelrendszer van összekötve.

JELGERJESZTÉS

A jelgerjesztés szeizmikus méréseknél alapvetően két módon történik:

Szeizmikus vibrátor:

A szeizmikus vibrátorok 4 kerekű, önjáró lassújárművek. A gépjárművek közepén található egy talp, melyet a föld felszínére helyezve a gép saját súlyát (kb. 25 t) ráterheli, és pneumatikus berendezése segítségével 8 Hz-ről kb. 90 Hz-re mintegy 10-15 másodperc alatt növekvő rezgést ad ki. Általában egy jelgerjesztési ponton 2-4 gép ad ki rezgést, 4x12 másodperc ideig. Ez a rezgés, csak összehasonlítás végett jóval kisebb megterhelés, mint egy vasút vagy közút által kibocsátott rezgés. Amennyiben hozzávesszük azt, hogy a rezgés egy ponton csak néhány másodpercig tart, akkor összehasonlíthatatlanul elhanyagolható egy közút folyamatos terheléséhez mérten.
Belterületi közúti mérés 3D szeizmikus mérés alkalmával Magyarországon

A robbantásos jelgerjesztés: csökkentett robbanóanyag felhasználásával történik. Általában 3-7 m sekély, kb 8-10 cm átmérőjű robbantólyukak lefúrásával, egy ponton 450-1,5 kg lefojtott robbanóanyag felhasználásával, biztosított körülmények között történik. Ezt a technológiát már több mint 60 éve használják Magyarországon. A robbanóanyag felhasználást az Általános Robbantási Biztonsági Szabályzat (ÁRBSZ) szabályozza.

A jelgerjesztésre önmagában jellemző, hogy az elsődleges rezgések hullámai lefelé, a föld belseje felé hatolnak. A rezgések már 1-2 m-re a jelgerjesztés forráspontjától is csak mikro-elmozdulást okoznak. Lakott környezetben ezeknek a rezgéseknek a sebességét kontrolmérésekkel egy sebességmérő csoport szakértők bevonásával felügyelik. Adott esetben a jelgerjesztés mértékét csökkentik, vagy a pontokat elhagyják, hogy az épített környezetben ne történjen károkozás.

PPV MÉRÉS

Ez a kontrol a magyar szabványoknak előírt biztonsági távolságok betartására kötelez. Általában a műemlékekre vonatkozó minimális érték a mérvadó sebességtartományt nem éri el a jelgerjesztés. Kivétel lehet ez alól az ipari övezet, ahol az építési szabályzat eleve nagyobb határértékben határozta meg a terhelhetőséget. Magyarországon először Szegeden alkalmazták sikerrel a belterületi szeizmikus méréseket, és a mai napig Szeged körül termelő kutak hozzák felszínre a város alatt kikutatott gázvagyont. Azóta több városban településen végeztek károkozások nélkül belterületi méréseket.

AZ ALPÁR 3D SZEIZMIKUS MÉRÉS BEMUTATÁSA

A MOL Magyar Olaj- és Gázipari Nyrt. (1117 Budapest, Október huszonharmadika u. 18.) a „170. Nagykőrös” megnevezésű kutatási területen a Magyar Bányászati és Földtani Hivatal Szolnoki Bányakapitányság által jóváhagyott SZBK/3107-19/2013. iktatószámú határozata alapján Alpár 3D szeizmikus mérést tervez. A kivitelezésért felelős Geofizyka Toruń S.A. (Chrobrego 50 87-100 Toruń Polska, adószám: PL 879-20-46-601, cégjegyzék szám: 0000425970). A hivatali és kezelői egyeztetéseket a TDE Services Kft. (1026 Budapest, Lupény u. 3/b) végzi. 
A legutolsó képen az ALPÁR 3D kutatási terület által érintett települései és elhelyezkedése látható.

AZ ALPÁR 3D KUTATÁSI TERÜLET MÉRÉSI ELVI HÁLÓJA, PARAMÉTEREI
Minden szeizmikus mérést megelőz egy tervezési munka, amikor a háromdimenziós mérések úgynevezett elvi hálóját megtervezik. A háromdimenziós elvi háló általában egy négyzetháló, melyet a terület geológiai adottságaihoz terveznek meg. Jelen esetben egy 250 m x 250 m-es négyszög alapú rácsháló az elvi vonalak alapja. 
Ezen a hálón É-D irányban geofon érzékelőket telepítenek egyszerre 20-22 vonalon. Minden vonalon az érzékelő pontok egymástól 50 m távolságra helyezkednek.

K-Ny irányban a jelgerjesztés vonalai találhatóak. Egy sávban egyszerre 4 vonal között 2x4 szeizmikus vibrátor mozog. A jelgerjesztési pontok egymástól szintén 50 m távolságban helyezkednek el.

Az elvi pontok megvalósulása geodéziai kitűzésekkel történik. Az elvi pontok ebben az esetben egy vonalon a pont elhelyezkedésétől párhuzamosan 100-125 m-re is elmozgathatóak, illeszkedve a terepi adottságokhoz. Az alábbi képen kitűnően látszik, hogy az elvi pontokhoz képest hogyan változik a kitűzés megvalósulása.

AZ ALPÁR 3D KUTATÁSI TERÜLET

